
RAPORT 

asupra proiectului de Lege pentru ratificarea Protocolului între România 
şi Bosnia şi Herţegovina, semnat la Sarajevo la 18 iunie 2010, privind amendamentele la Acordul între România şi Bosnia şi Herţegovina 
privind promovarea şi protejarea reciprocă a investiţiilor, 
semnat la Sarajevo, la 20 februarie 2001

În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată, spre dezbatere în fond, cu proiectul de Lege pentru ratificarea Protocolului între România şi Bosnia şi Herţegovina, semnat la Sarajevo la 18 iunie 2010, privind amendamentele la Acordul între România şi Bosnia şi Herţegovina privind promovarea şi protejarea reciprocă a investiţiilor, semnat la Sarajevo, la               20 februarie 2001, trimis cu adresa nr. PL-x 7 din 1 februarie 2011, înregistrată sub nr.21/13 din 2 februarie 2011.
Conform prevederilor art. 75 din Constituţia României, republicată, şi ale art.92 alin. (8) pct. 1 din Regulamentul Camerei Deputaţilor, republicat, cu modificările şi completările ulterioare, în cazul acestei iniţiative legislative, Camera Deputaţilor este prima Cameră sesizată.
Consiliul Legislativ a avizat favorabil proiectul de lege, conform avizului nr.1456 din 7 decembrie 2010.

Comisia pentru politică externă, conform avizului nr. 33/131 din          8 februarie 2011, a avizat favorabil proiectul de lege în forma prezentată.
Comisia juridică, de disciplină şi imunităţi a avizat favorabil proiectul de lege, conform avizului  nr. 31/36 din 8 februarie 2011. 


Proiectul de lege supus dezbaterii are ca obiect de reglementare ratificarea Protocolului între România şi Bosnia şi Herţegovina, semnat la Sarajevo la 18 iunie 2010, privind amendamentele la Acordul între România şi Bosnia şi Herţegovina privind promovarea şi protejarea reciprocă a investiţiilor, semnat la Sarajevo, la 20 februarie 2001.

În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat iniţiativa legislativă menţionată mai sus în şedinţa din                 15 februarie 2011. 
La lucrările Comisiei au participat, în calitate de invitaţi, din partea Ministerului Finanţelor Publice, doamna Elena Anghel – director general adjunct şi doamna Cătălina Niţu – şef serviciu.
La dezbaterea acestei iniţiative legislative, din totalul de 20 de membri ai Comisiei pentru politică economică, reformă şi privatizare, la şedinţă au fost prezenţi 19 deputaţi.
               În urma dezbaterilor, membrii Comisiei au hotărât, cu unanimitate de voturi, să supună plenului Camerei Deputaţilor, spre dezbatere şi adoptare proiectul de Lege pentru ratificarea Protocolului între România şi Bosnia şi Herţegovina, semnat la Sarajevo la 18 iunie 2010, privind amendamentele la Acordul între România şi Bosnia şi Herţegovina privind promovarea şi protejarea reciprocă a investiţiilor, semnat la Sarajevo, la               20 februarie 2001, în forma prezentată de iniţiator.

     În raport cu obiectul şi conţinutul său, iniţiativa legislativă face parte din categoria legilor ordinare.                                                                                                                                                                                      

       PRESEDINTE                                                             SECRETAR
      Mihai TUDOSE                                                          Horia GRAMA                                                                                      

        Şef serviciu
 Graziella Segărceanu

                                              BIROULUI  PERMANENT  
AL

                                            CAMEREI  DEPUTAŢILOR


Vă înaintăm, alăturat, RAPORTUL asupra proiectului de Lege pentru ratificarea Protocolului între România şi Bosnia şi Herţegovina, semnat la Sarajevo la 18 iunie 2010, privind amendamentele la Acordul între România şi Bosnia şi Herţegovina privind promovarea şi protejarea reciprocă a investiţiilor, semnat la Sarajevo, la 20 februarie 2001, trimis, spre dezbatere în fond, cu adresa nr. PL-x 7 din 1 februarie 2011, înregistrată sub  nr.21/13 din 2 februarie 2011, Camera Deputaţilor fiind prima Cameră sesizată.
               În raport cu obiectul şi conţinutul său, proiectul de lege face parte din categoria legilor ordinare.
PREŞEDINTE

